
 « : মহাপুরুষমভ্যর্চেৎ মৃত্ত্যাভিমতয়াত্মনঃ ॥ 

্রীগুরুদেবের শ্ীচরণ সমীপ হইতে দীক্ষারপ কৃপালাভ করিয়া তিনি 
মহাপুরুষ শ্রীভগবানকে যে প্রকারে অর্চন করার প্রণালী চি, দান করেন, 
সেইভাবে অর্চন করা কর্তব্য। আবার এই যে প্রীভগবন্ম,বতির অর্চন করা 
হইবে, তাহ! নিজের অভিমত মৃত্তি হওয়াই ভাল । কারণ তাহাতে সহজেই 
প্রাণের আকর্ষণ হইয়া থাকে । এস্থলে শ্রীভগবন্নামাদি শ্রবণসন্বন্ধেও সেই 
প্রকারই বুঝিতে হইবে। অর্থাৎ নিজের প্রাণের অভীষ্টদেবের নাম, রূপ 
প্রভৃতি বারংবার আবৃত্তি করা কর্তব্য । আবার সেই নামাদি বদি ব্বজাতীয় 
বাসনাবিশিষ্ট মহান্ুতবের মুখ হইতে শ্রবণ করা যায়, তবে তাহা অধিক 
আস্বাদনপ্রদ হইয়! থাকে.। কিন্তু নকল ভাবের সাধকের পক্ষে শ্রীকৃষ্ণনামরূপ 
গুণাদি শ্রবণ সকল হইতে শ্রেষ্ঠতম.। অথচ সেই শ্রীকৃষ্ণনামাদি শ্রবণ পরম 
সৌভাগ্য সাপেক্ষ্য । এই অভিপ্রায়ে রঃ প্রোস্িতকৈতব' শ্লোকে 
“কৃতিভিঃ”__এই বিশেষণ দ্বারা ইহাই ন্চিত হইয়াছে যে-_বাহাদের সাধুসঙ্গ- 
রূপ সৌভাগ্য আছে, তাহাদেরই শ্রীকষ্৫নামাদি শ্রবণ-কীর্তনাদিতে রুচিলাভ 
হইয়া থাকে ; যেহেতু শ্রীকৃষ্ণ পূর্ণ ভগবান্‌। পুর্ণ ভগবানে সকল ভগবানেরই 
সত্তা বিদ্ধমান আছে । তাহার নামরূপাদি শ্রবণ করিলে, সকল ভগবানেরই 
নামরূপাদি শ্রবণ করা হয়। এইপ্রকার কীর্তনাঙ্গ ভক্তি সম্বন্ধেও বুঝিতে 
হইবে । তন্মধ্যে সম্প্রতি স্বয়ং যাহা কীর্তন করা হয়, তাহাও শ্রীশুকদেব 
প্রভৃতি মহান্থভবগণ পরে কীর্তন করিয়াছেন--এইপ্রকার অনুসন্ধান রাখিয়া 
কীর্তন করা কর্তব্য। এইরূপ অবণের প্রকার দেখান হইয়াছে । - এই 
শ্রবণাঙ্গ ভক্তিটা কীর্তনাদি ভক্তির অঙ্গের পরের উল্লেখ করিবার তাৎপর্য্য এই 
যে__যাহা। শ্রীগুরু এবং সাধুমুখ হইতে শ্রবণ করা হয় নাই, সেই বিষয়ে সম্যক্‌ 
বোধ হইতে পারে না। অথচ .সম্যক্‌ রস অবিরোধী সিদ্ধান্ত জানা না 
থাকিলে স্বতন্ত্রনূপে কীর্তনাদি করিতে গেলে রসাভাস বিরুদ্ধার্থ প্রভৃতি দোষ 
ঘটিবার সম্ভাবনা থাকে । বিশেষতঃ যদি সাক্ষাৎ সম্বন্ধে কোন মহৎ কর্তৃক 
কীন্তিত শ্রীকৃষ্ণনাম কিন্ব। শ্রীমন্তাগবতাদি শ্রবণ করিবার সৌভাগ্য উপস্থিত 
না হয়, তাহা হইলে স্বয়ং পৃথক কীর্তবনীয়। যেহেতু মহৎকীন্তিত প্রীমদ্তাগবত 
ও শ্রীকৃষ্ণনামাদি শ্রবণেরই প্রাধান্ত । অতএব ১1৫1১১ শ্লোকে উক্ত “তদ্বাগ 
বিসর্গো৷ জনতাঘবিগ্রবঃ”-_-এই গ্লোকে শ্রীধরম্বামীপাদকৃত ব্যাখ্যায় উল্লেখ 
আছে যে--“ঘৎ' যানি নামানি বক্তরি সতি শৃ্বত্তি শ্রোতরি সতি গৃণস্তি 
অশ্যদা তু ব্বয়মেব গাঁয়ন্তি” । এই শ্রীভগবনামাদি সদ্বক্তী উপস্থিত হইলে নিজে 


